|  |
| --- |
| **Triel** |
| TrielFoto: Frank VassenTrielFoto: Frank Vassen |
|
| **Utbreiing og status** |
| **Status i verda:** LC LivskraftigUtbreiinga av triel Utbreiinga av triel |
|
| **Systematikk** |
| **Rike:** | Dyr Animalia |
| **Rekkje:** | Ryggstrengdyr Chordata |
| **Underrekkje:** | Virveldyr Vertebrata |
| **Klasse:** | Fuglar Aves |
| **Orden:** | Vade-, måse- og alkefuglar Charadriiformes |
| **Familie:** | Trielfamilien Burhinidae |
| **Slekt:** | *Burhinus* |
| **Art:** | **Triel** *B. oedicnemus* |
|
| **Vitskapleg namn** |
| ***Burhinus oedicnemus***Linnaeus, 1758 |

Trielegg
**Triel** (*Burhinus oedicnemus*) er ein fugl i trielfamilien, og ein mellomstor medlem av familien. Han har utbreiing i Europa, Afrika og sørvestre Asia. Slektsnamnet *Burhinus* kjem frå det greske *bous*, okse og *rhis*, nase. Artsnamnet *oedicnemus* kjem frå det greske *oidio*, å hovne opp, og *kneme*, legg eller bein, med tilvising til fuglen sitt framtredande ankelledd, som òg gjev det vanlege skildrande namnet *thick-knee* på engelsk.

Skildring
---------

Dette er ein ganske stor vadefugl med kroppslengde frå 40 til 44 centimeter, vengespennet er frå 77 til 85 cm og vekta 290-535 gram. Trielen liknar ei lo, men er langt større. Til dømes er heilo mindre enn 30 centimeter. Utsjånaden er prega av den kamuflerande fjørdrakta tilpassa det halvtørre leveområdet med sand, grus og sparsamt med vegetasjon. Kroppen er overvegande brun, sandfarga, lysare underside enn overside og med to mørke og eit lyst band over vengene som er synlege når fuglen står. Nebbet er gult, men nær halve fremste delen er mørk. Auga er store og gule. Beina er lange og gule. Fuglen syner eit karakteristisk mønster i flukt, med svartkvite vengeteikningar.
Trass klassifisering som ein vadefugl, føretrekker denne arten tørre, opne habitat med noko barmark. Trielar er i stor grad aktive om natta, då dei òg gjer høglydte klagande songar. I hekketida har dei læte som minnar om storspoven, med eit stigande 'kyy-liie' læte. Føda består av insekt og andre små virvellause dyr, og av og til små krypdyr, froskar og gnagarar. 

Hekkeområdet er fragmentert i vestlege Europa frå Sør-England og sørover. Arten finst dessutan rundt Middelhavet, hekkar i Aust-Europa frå Ukraina og austover, vidare over Tyrkia og sørvestlige Asia. I det meste av utbreiingsområdet er han ein trekkfugl som overvintrar i Afrika, men meir standfugl i middelhavsområdet inkludert Spania og i Pakistan. Arten er ein sjeldan streiffugl i Noreg.

Den europeiske populasjonen er estimert til 46 000-78 000 par og er trudd å vere svakt aukande.

Kjelder
-------

* *Denne artikkelen bygger på «Eurasian Thick-knee» frå Wikipedia på engelsk, den 3. desember 2016.*

Referansar

1. ↑  Jobling, James A (2010). *The Helm Dictionary of Scientific Bird Names*. London: Christopher Helm. s. 81. ISBN 978-1-4081-2501-4.
2. ↑  Hume, R. Kirwan, G.M. & Boesman, P. (2016) *Eurasian Thick-knee (Burhinus oedicnemus)* I: del Hoyo, J. Elliott, A. Sargatal, J. Christie, D.A. & de Juana, E. (eds.) (2016). Handbook of the Birds of the World Alive. Lynx Edicions, Barcelona. Henta den 3. desember 2016
3. ↑  Søk på artsobservasjoner.no den 27. november 2016
4. ↑  BirdLife International (2016) Species factsheet: *Burhinus oedicnemus*. Henta frå  den 3. desember 2016

Bakgrunnsstoff
--------------

 Commons har multimedium som gjeld: **Triel**

|  |  |
| --- | --- |
| Autoritetsdata | 
* WorldCat
* Store norske leksikon
* LCCN
* BNF
* BNF (data)
* Dyntaxa
* ITIS
* FaunEur
* EOL

 |